Συντεταγμένες: 37°55′04″N 23°42′18″E﻿ / ﻿37.91775°N 23.705°E﻿ / 37.91775; 23.705

Το **Πολεμικό κοιμητήριο Φαλήρου, το Μνημείο Αθηνών** (**Phaleron War Cemetery, the Athens Memorial**) είναι νεκροταφείο 2.067 πεσόντων στρατιωτών της Κοινοπολιτείας από την κατάκτηση της Ελλάδας από τους Γερμανούς το 1941 και μετά το 1944.

Ιστορία
-------

Το Πολεμικό κοιμητήριο Φαλήρου βρίσκεται στο Παλαιό Φάληρο, στα σύνορα με το Καλαμάκι / Άλιμο, κοντά στην εκβολή του ρέματος της Πικροδάφνης, με πρόσοψη στην παραλιακή λεωφόρο Ποσειδώνος. Απέναντι από το κοιμητήριο, στην πλευρά της θάλασσας βρίσκεται η μαρίνα Αλίμου.

Αρχικά, η τοποθεσία χρησίμευσε ως κοιμητήριο για τους στρατιώτες της Κοινοπολιτείας που έπεσαν κατά τον Εμφύλιο Πόλεμο του 1944-1945. Στη συνέχεια, το Ελληνικό κράτος με την Κοινοπολιτειακή Επιτροπή Στρατιωτικών Τάφων (Commonwealth War Graves Commission), αποφάσισαν να μετατραπεί σε κοιμητήριο όλων των στρατιωτών της Κοινοπολιτείας που έπεσαν κατά τον Β΄ Παγκόσμιο Πόλεμο και μετέφεραν εκεί τα οστά τους από πεδία των μαχών, από προσωρινά στρατιωτικά νεκροταφεία, αλλά και από κοινά νεκροταφεία όλης της Ελλάδας.. Αρχιτέκτονας του κοιμητηρίου ήταν ο Λουί ντε Σουασόν (Louis de Soissons), γαλλοκαναδός, ο οποίος σχεδίασε πολλά ακόμη κοιμητήρια για νεκρούς του Β΄ Παγκοσμίου Πολέμου.

Στο μνημείο του κοιμητηρίου, το Μνημείο Αθηνών (the Athens Memorial), μνημονεύονται περίπου 2.882 στρατιώτες των οποίων δεν βρέθηκαν τα σώματα, από τις επιχειρήσεις στην Ελλάδα και την Κρήτη το 1941 και την περίοδο 1944-1945, από τα Δωδεκάνησα αλλά και τη Γιουγκοσλαβία μεταξύ 1943 και 1945.

Μέρος του κοιμητηρίου είναι και το μνημείο αποτεφρωμένων, στο οποίο μνημονεύονται 74 Ινδοί στρατιώτες οι οποίοι αποτεφρώθηκαν.

Στη βόρειο-ανατολική πλευρά του κοιμητηρίου υπάρχει τμήμα στο οποίο βρίσκονται τάφοι στρατιωτών και πολιτών που πέθαναν στην Ελλάδα αφού είχαν τραυματιστεί στον Πόλεμο της Κριμαίας και οι οποίοι είχαν αρχικά θαφτεί στο Αγγλο-Γαλλικό Κοιμητήριο του Φαλήρου, στο Νέο Φάληρο, όπου και βρίσκονταν μέχρι το 1966, όταν το εκεί νεκροταφείο μετακινήθηκε στο Πολεμικό Κοιμητήριο Φαλήρου, μετά από αίτημα της Ελλάδας. Στο τμήμα αυτό στο οποίο βρίσκεται δίγλωσση επιγραφή με τίτλο: "Franco British Cemetery - Crimean War" και "Cimetiere Franco Britannique - Guerre de Crimée" βρίσκονται 23 τάφοι, οβελίσκος - κοινό μνημείο για τους Γάλλους και Βρετανούς στρατιώτες και έξη ακόμη επιτύμβιες στήλες.

Κοιμηθέντες και μνημονευθέντες
------------------------------

|  | Πολεμικό κοιμητήριο Φαλήρου | Μνημείο Αθηνών | Μνημείο αποτεφρωμένων |
| --- | --- | --- | --- |
| Ηνωμένο Βασίλειο | 1.443 | 2.015 |  |
| Καναδάς | 9 |  |  |
| Αυστραλία | 255 | 329 |  |
| Νότιος Αφρική | 38 | 2 |  |
| Ινδία | 66 | 56 | 74 |
| Λοιποί | 5 |  |  |
| Σύνολο | 2.067 | 2.882 | 74 |

Επιπλέον βιβλιογραφία
---------------------

* «Phaleron War Cemetery, Athens, *The Phaleron Cremation Memorial and Minor Cemeteries in Greece and Albania» Commonwealth War Graves Commission*, Great Britain, 1995
* Στο Συμμαχικό του Φαλήρου

Εξωτερικοί σύνδεσμοι
--------------------

* Phaleron War Cemetary, CWGC (Commonwealth War Graves Commission)
* Πολεμικό Κοιμητήριο Παλαιού Φαλήρου, Ομάδα Πυθέας
* World War Two Memorials and Cemeteries, Mount Rouse Historical Society
* Sikh Community Group Visit the Phaleron War Cemetery and Cremation Memorial, 2012

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολεμικό κοιμητήριο Φαλήρου** |

Αναφορές
--------

1. ↑  Pilgrimage: A Traveller's Guide to Australia's Battlefields, Garrie Hutchinson, Black Inc. 2006, Australia, σελ. 193-194
2. ↑  Unearthing Churchill's Secret Army: The Official List of Soe Casualties and Their Stories, John Grehan, Martin Mace Casemate Publishers, 2012
3. ↑  Aegean Eucalypts, Panayiotis Diamadis, σελ. 86 στο A Journal for Greek Letters Pages on Australian Society, MODERN GREEK STUDIES (AUSTRALIA & NEW ZEALAND) Volume 13, 2005, published by Brandl & Schlesinger Pty Ltd , for the Modern Greek Studies Association of Australia and New Zealand (MGSAANZ) Department of Modern Greek University of Sydney, ISSN 1039-2831, 2006
4. ↑  Les lieux de mémoire Kalamaki, Γαλλική Πρεσβεία στην Αθήνα